b"\n_START_ARTICLE_\nNew York Cosmos\n_START_SECTION_\nHist\xc3\xb2ria\n_START_PARAGRAPH_\nL'equip es fund\xc3\xa0 l'any 1970 i es dissolgu\xc3\xa9 el 1985. Les temporades 1977 i 1978 fou conegut simplement com a Cosmos. Va ser fundat pels germans Ahmet i Nesuhi Erteg\xc3\xbcn i pel president de la Warner Bros Steve Ross. El nom del club el cre\xc3\xa0 Clive Toye, primer manager general del club, i s'inspir\xc3\xa0 en els New York Mets, que s'anomenaven amb l'abreviatura de Metropolitans, adoptant-se, de forma similar, l'abreviatura de Cosmopolitans, \xc3\xa9s a dir Cosmos._NEWLINE_Els colors del club foren primer el verd i groc de la selecci\xc3\xb3 de futbol de Brasil, i posteriorment el blanc del Santos brasiler de Pel\xc3\xa9._NEWLINE_L'equip particip\xc3\xa0 en la Major Indoor Soccer League la temporada 1984\xe2\x80\x9385, desapareixent despr\xc3\xa9s de 33 partits per la baixa assist\xc3\xa8ncia d'espectadors."